Karjat al Favas

Karjat al Favas () – archeologinė vietovė pietų Saudo Arabijoje, ~100 km į pietus nuo Vadi ad Davasiro, dykumose vadinamajame „Tuščiajame Ketvirtyje“.

Karjat al Favas yra didelė kultūrinio kraštovaizdžio erdvė, gyventa nuo ankstyvojo akmens amžiaus iki vėlyvojo islaminio laikotarpio. Čia rasta nuo paleolito iki neolito laikotarpio archeologinių radinių, įskaitant titnaginius įrankius. Nuo antros III tūkstantmečio pusės iki II tūkstantmečio pr. m. e. pradžios būdingos laidojimo alėjos, sukrautos iš akmenų. Tuvaiko kalno papėdėje rasta daug XXI–XX a. pr. m. e. pilkapių, siejamų su klajokliais, atkeliavusiais iš Mesopotamijos.The Cultural Landscape of Al-Faw Archaeological Area, unesco.org

I tūkstantmečio pr. m. e. viduryje Karjat al Favas tapo miestu svarbioje karavanų kelių oazėje. Jis gyvavo iki V a., kuomet buvo apleistas išnaudojus vandens išteklius. Karjat al Favas augo prie karavanų kelio tarp Nadžrano ir vidurio bei rytų Arabijos. Tuo metu pastatyta daug karavansarajų, tvirtovių, prekybinių ir gyvenamųjų pastatų, įrengti nekropoliai, sudėtingos drėkinimo sistemos. Karjat al Favas tuo metu buvo Kindos karalystės (arabų genčių federacijos) sostinė. Ant šventojo Kašm Karjacho kalno, namuose ir nekropoliuose rasti įrašai liudija, kad tai buvęs kosmopolitinis miestas.

Karjat al Fave rastas seniausias įrašas senuoju pietų arabų raštu, datuojamas I a.„A First Century BC Arabic Inscription In Musnad Script At Qaryat Al-Faw“ Mieste rasta įvairių freskų, keramikos, metalo dirbinių.

Karjat al Favas atrastas ir pradėtas tyrinėti XX a. vid., kai šioje vietoje dirbo „Saudi Aramco“ darbininkai.

 Šaltiniai 

Kategorija:Saudo Arabijos archeologinės vietos